google/wiki40b huggingface dataset:
Jingde

Jingde (kinesisk: 旌德县; pinyin:  Jīngdé Xiàn) er et fylke i provinsen Anhui i Folkerepublikken Kina. Det ligger i byprefekturet Xuancheng.
Befolkningen var på 152 018 innbyggere i 1999.

Kulturminner

Den tradisjonelle arkitektur i landsbyen Jiangcun (Jiangcun gu jianzhuqun, 江村古建筑群) ble i 2006 tilføyd på Folkerepublikken Kinas liste over kulturminner.
Ski-VM 2007 – 15 kilometer skiathlon kvinner

15 kilometer skiathlon kvinner under Ski-VM 2007 ble avholdt 25. februar 2007 i Sapporo.
Helner Grundt Spang

Familie

Han var eldre bror til journalisten og forfatteren Michael Grundt Spang.

Andre verdenskrig

Under andre verdenskrig var Spang jagerflyger i Storbritannia og tjenestegjorde fra april 1942 i 331 (N) Squadron. Fram til april 1945 deltok han i 242 offensive operasjoner over tyskkontrollert område. Med en score på 10,33 regnes Spang som et av andre verdenskrigs fremste norske flyveress.

Etter krigen

Etter krigen arbeidet Spang i Luftforsvaret og var blant annet stasjonssjef ved Lista flystasjon. Han ble senere turistsjef i Mandal og direktør i Reisetrafikkforeningen på Sørlandet.
I 1971 utga Spang boken Den hemmelige kampen om sine krigsopplevelser. Han skildrer her hvordan krigen virket på dem som deltok og hvilken ødeleggende effekt den kunne ha for krigsveteranene.
Ormyridae

Utseende

Små til middelsstore (1,1 – 6,7 mm), tettbygde snylteveps. Hodet er nokså lite, antennene knebøyde. Beina er spinkle, vingene forholdsvis store, kledt med fine hår (microtrichia). Forvingen har en smal åre langs framkanten i de indre 2/3, denne ender i den ganske kort vingemerke-åre som går skrått bakover og utover. Bakkroppen er stor og høyt hvelvet, tett trykt inntil forkroppen slik at "vepsetaljen" (petiolus) ikke er synlig. På oversiden er den kraftig skulpturert med grove groper. Hunnens eggleggingsrør (ovipositor) er nokså kort og stikker lite ut fra bakkroppen.

Levevis

Larvene til disse artene er knyttet til galledannende insekter, mest galleveps (Cynipoidea) og båndfluer (Tephritidae). Det er ofte uvisst om de er primære parasitoider, som angriper galledanneren, eller hyperparasitoider, som angriper andre parasitoider.
James Manos jr.

James Manos jr. er en amerikansk manusforfatter og produsent.
Manos arbeidet som produsent og skribent på den første sesongen av The Sopranos. I 1999 Manos vant Emmy Award for sitt utestående arbeid med "College" episoden av The Sopranos. Prisen ble delt med The Sopranos-skaperen David Chase.
Han fullført to sesonger som konsulterende produsent på The Shield. Han utviklet skrev og produserte tv-serien Dexter på Showtime. Han ble nominert til Writers Guild of America Award for beste dramaserie for sitt arbeid med den første sesongen av Dexter.
Strålingspådriv

Strålingspådriv eller strålingspådrag er et mål på hvilken virkning en naturlig eller menneskeskapt faktor har som mulig klimaendringsmekanisme. Strålingspådrivet er definert som endring i netto irradians ved tropopausen. Netto irradians er differansen mellom inngående solstråling og utgående varmestråling fra jorda med atmosfæren, og måles i W/m².
Strålingspådriv har vist seg som et nyttig begrep i studiet av naturlige og menneskeskapte klimaendringer, og brukes hyppig i rapportene fra FNs klimapanel. Her blir verdiene til
strålingspådraget gitt som endringer i forhold til en førindustriell bakgrunn. Strålingspådriv er et enkelt mål for de mange faktorer som påvirker klimaet, og er lettere å beregne enn selve klimaendringene, som i tillegg avhenger av mange kompliserte og vanskelig kalkulerbare tilbakekoplingsmekanismer mellom jord, hav og atmosfære.

Anslag for strålingspådriv i IPCCs 4. hovedrapport

Søylene i figuren viser strålingspådrivet fra ulike menneskeskapte og naturlige faktorer i forhold til førindustrielt nivå (1750). Røde søyler viser positivt pådriv (oppvarmende effekt), blå søyler negativt pådriv (avkjølende effekt). Linjestykker ved hver søyle viser usikkerheten i anslagene, innafor et 95 % konfidensintervall.
Figuren viser at økning i atmosfærens CO₂-konsentrasjon utgjør det betydeligste strålingspådrivet, anslått til 1,66 W/m². De øvrige drivhusgassene (metan, lystgass og halokarboner) bidrar med til sammen 0,98 W/m².
Den viktigste avkjølende effekten som følge av menneskelig aktivitet kommer fra økt innhold av aerosoler i atmosfæren, på grunn av deres evne til å spre og absorbere innkommende solstråling. Aerosolene stammer i det vesentlige fra industriell virksomhet. Industrielle aerosoler består hovedsakelig av en blanding av sulfater, organisk karbon, sot, nitrater og industristøv. Aerosoler fra brenning av biomasse antas å ha en neglisjerbar effekt.
Enda viktigere er aerosolenes indirekte virkning ved at de fungerer som kondensasjonskjerner som bidrar til skydannelse. Økt skydekke øker jordas totale albedo, og virker avkjølende. Den samla direkte og indirekte effekten av aerosoler antas å gi et strålingspådriv på -1,2 W/m². Her er det imidlertid stor usikkerhet i anslagene.
Økt solaktivitet i perioden etter 1750 gir et forsvinnende lite bidrag til det totale strålingspådrivet – ca. 5 % av bidraget fra drivhusgassene.
Konklusjon: «Man vet nå med rimelig sikkerhet at effekten av menneskelig aktivitet siden 1750 svarer til et nettopådriv på +1.6 [+0.6 – +2.4] W/m².»
Kinesiske au pairer i USA

Kinesiske au pairer i USA har det vært siden 2007. I 2002 ble de første kinesiske au pair-applikanter sendt til Europa. I 2006 ble det iverksatt planer om å sende au pairer fra Folkerepublikken Kina til USA, og i mars 2007 ankom Hongbin Yu fra Harbin som første kinesiske au pair til USA.

Historikk

Au pair-konseptet ble introdusert i Kina i 2001 av HHS Center (Kinas første au pair-formidling), og transkribert Hu Hui Sheng på pinyin. I 2007 ble det forhandlinger mellom Kina og USA, og American Cultural Exchange (Go Au Pair) ble den første organisasjon som mottok en kinesisk au pair i USA.
Kinesiske au pairer beskrives som ettertraktede i mange amerikanske familier. The New York Times og Spiegel Online International forklarer denne trend med det økende antall adopsjoner av kinesiske barn, samt et ønske om å lære barna mandarin.
Enoplognatha ovata

Utseende

Enoplognatha ovata er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn.

Levevis

Enoplognatha ovata lever litt skjult, i hulrom og skyggefulle steder og bygger ureglemessige fangstnett med tallrike silketråder som går på kryss og tvers. 
Hunnen spinner eggene sine inn i en fritthengende, rund eggsekk.
Operasjon Frequent Wind

Operation Frequent Wind var den siste fasen av evakueringen av sivile amerikanere og risikoutsatte vietnamesere fra Saigon i Sør-Vietnam rett før byen falt til de nordvietnamesiske styrkene. Operasjonen ble gjennomført i dagene 29. og 30. april 1975, i løpet av Vietnamkrigens siste dager. Mer enn 7 000 mennesker ble evakuert fra forskjellige steder i Saigon.
Som en del av de faste prosedyrene for amerikanske ambassader, fantes det allerede en evakueringsplan for denne. I begynnelsen av mars 1975 begynte ordinære fly å evakuere sivile fra Tan Son Nhat internasjonale lufthavn til de omkringliggende landene. I midten av april ble det utarbeidet alternative planer og gjort forberedelser for en mulig evakuering ved hjelp av helikopter. En muligheten for at byen skulle falle stadig steg, ble Task Force 76 (TF76) utenfor kysten ved Vung Tau for å støtte en evakuering med helikopter og kunne gi luftstøtte ved behov. Dette viste seg å ikke være nødvendig, da nordvietnameserne stoppet framrykningen uten byen i en uke, sannsynligvis for å vente på at den sørvietnamesiske regjeringen skulle falle og for å unngå direkte militær konfrontasjon med amerikanerne og tillot slik en evakuering av amerikanerne fra Saigon.
28. april kom flybasen ved Tan Son Nhat-flyplassen under artilleri-ild og angrep fra det nordvietnamesiske flyvåpen. Evakueringen ved hjelp av ordinære fly ble da avsluttet, og Operation Frequent Wind innledet. Evakueringen fant primært sted fra den amerikanske militære ledelsens området ved Tan Son Nhat-flyplassen, og begynte rundt kl 14:00 den 29. april, og ble avsluttet fra dette stedet samme natt med bare små skader fra våpen på helikoptrene. Den amerikanske ambassaden i Saigon skulle opprinnelig være et underordnet evakueringssted for de ambassadeansatte, men ble snart overfylt av desperate vietnamesere. Evakueringen fra ambassaden var fullført kl 07:53 den 30. april, men rundt 400 tredjelandsstatsborgere ble etterlatt.
Titusenvis av vietnamesere flyktet selv med båt eller med fly. Da Sør-Vietnam brøt sammen seilte eller fløy en mengde fartøyer og fly ut til evakueringsflåten i Sørkinahavet. Etterhvert ble hangardekkene fylt opp av helikoptre, og noen ble kastet på sjøen for å få plass til flere. Noen helikopterpiloter fikk beskjed om å slippe av passasjerene og deretter ta av igjen og lande i havet hvor de ville bli plukket opp. I løpet av evakueringsfasen med ordinære fly ble 50 493 personer, herav 2 678 foreldreløse vietnamesiske barn evakuert fra Tan Son Nhut. I Operation Frequent Wind ble totalt 1 373 amerikanere og 5 595 vietnamesere og tredjelandsstatsborgere evajkuert med helikoptre. Samlet ble 138 869 vietnamesere evakuert gjennom Frequent Wind eller ved egen hjelp og kom i amerikansk varetekt for å få flyktningestatus og adgang til USA.
Operasjonen medførte også debut for F-14-flyene i skarpe oppdrag.
Lillehammer videregående skole, avdeling Nord

Historie

Skolen åpnet i 1996 i nyoppussede lokaler, dette var et resultat av sammenslåingen av de videregående skolene Nordre Ål og Nybu. Fra 1969 var det Norde Ål videregående skole som hadde hatt sine lokaler der avdeling nord holder til i dag.
Fra 1.januar 2016 består Lillehammer videregående skole av to avdelinger, nord og sør.
Paragraciella

Levevis

Som de fleste andre trebukker borer larvene i ved.

Utbredelse

Slekten er utbredt i Den demokratiske republikken Kongo.
Sandbanke

Sandbanke er en ansamling av sand eller grus i en elv, kystsone eller elveutløp. Når den ligger ved en strand, kan den kalles en lido. Banken kan være med eller uten vegetasjon, og ofte vandrer den slik at den eroderes på en side og bygges ut på andre siden. Størrelsen kan variere fra noen meter til flere kilometer som barriereøyer langs hele kystlinjen. Sjøkart markerer slike landformer som grunner, men de er ofte vanskelige å lokalisere siden de flytter seg.
Sandbanker dannes av tidevann, bølger eller strømning av vann fra elver o.l.

Barriereøy

En barriereøy er en lang og relativt smal øy som ligger parallelt med kysten. Den er bygget opp av sedimenter, hovedsakelig sand. Bak barriereøya, dvs mellom øya og fastlandet, ligger en lagune eller en myr el. hvor vi finner mer finkornet materiale. Øya virker som et skjold som beskytter fastlandet mot å eroderes på grunn av f.eks. store bølger.
Berlinblokaden

Berlinblokaden (på tysk kalt Berlin-Blockade eller Erste Berlin-Krise) refererer til da Sovjetunionen blokkerte alle vestmaktenes innfartsveier til Vest-Berlin mellom 24. juni 1948 og 12. mai 1949, i et forsøk på å presse vestmaktene til å avskaffe den tyske mark i Vest-Berlin. Det var en av de største krisene under den kalde krigen, og kom til å sette sterkt preg på vestlig sikkerhetspolitikk i tiårene som fulgte.

Bakgrunn

Etter andre verdenskrig delte Sovjetunionen og vestmaktene (Frankrike, Storbritannia og USA) (vest-)Tyskland mellom seg i okkupasjonssoner. De vestlige delene, det senere Forbundsrepublikken Tyskland (Vest-Tyskland), ble okkupert av og senere alliert med Vestmaktene, mens den østlige delen, den senere Tyske demokratiske republikk (DDR) ble okkupert av Sovjetunionen. Som resten av Tyskland ble Berlin også delt i fire soner. De vestlige bydelene var kontrollert av USA, Storbritannia og Frankrike og de østlige av Sovjetunionen. På det viset ble Vest-Berlin liggende dypt inne i sovjetokkupert Øst-Tyskland, uten direkte land- eller sjøvertsforbindelse med Vest-Tyskland. 
Delingen var opprinnelig planlagt å være midlertidig, men de voksende ulikhetene mellom Sovjetunionen og vestmaktene hindret en gjenforening. USAs president Harry S. Truman avviste den sovjetiske lederen Josef Stalins krav om «krigserstatninger» fra den vestligkontrollerte delen av Tyskland til Sovjetunionen. 23. juni 1948 ble det foretatt en valutareform for å stanse inflasjonen i Vest-Tyskland. Stalin protesterte sterkt mot valutareformen, og krevde at valutareformen skulle oppheves. I et forsøk på å presse Vesten til å godkjenne Sovjets krav, ble alle innfartsveier til Vest-Berlin blokkert.

Luftbroen

Vestmaktene svarte med å fly inn forsyninger, selv om general Lucius D. Clay opprinnelig hadde foreslått å angripe russerne på bakken. Etter omkring ett års blokade gav Stalin opp. Situasjonen i Berlin gjorde sterkt inntrykk i vestlige land og ble et av de fremste symbolene på den kalde krigen.
Totalt ble 2 250 000 tonn forsyninger levert til byen under blokaden, og på det meste landet et fly hvert eneste minutt. Tilsammen ble det foretatt 277 804 flyvninger. Flyene ble operert av USA, Storbritannia og Frankrike, men det kom også hjelp fra Australia, Canada, Sør-Afrika og New Zealand. De viktigste flyplassene var Tempelhof lufthavn i den amerikanske sektoren, Gatow lufthavn og Havel i den britiske, og Tegel lufthavn (bygget av hæringeniører på 49 dager) i den franske. Den operasjonelle kontrollen lå på Tempelhof. Lucius D. Clay hadde kommandoen under luftbroen. Clay kom tilbake til Berlin under den neste store krisen, under byggingen av Berlinmuren og Checkpoint Charlie-krisen.
Blokaden var en utløsende faktor for delingen av Tyskland. 23. mai 1949, kun elleve dager etter opphevelsen av blokaden, ble de vestlige sonene slått sammen til Forbundsrepublikken Tyskland (Vest-Tyskland). Som svar på dette ble den sovjetiske okkupasjonssonen til Den tyske demokratiske republikk (Øst-Tyskland). Tyskland ble delt, og havnet på hver sin side i den kalde krigen.
Quincy Promes

Landslaget

Den 5. mars 2014 debuterte han for det nederlandske landslaget i en treningskamp mot Frankrike, en kamp de tapte 2-0. Han ble tatt ut i den nederlandske bruttotroppen til fotball VM-2014 i Brasil, men han kom ikke videre til 23-mannstroppen.
Parvis Notre-Dame – place Jean-Paul-II

Parvis Notre-Dame – place Jean-Paul-II er det offisielle navn på den plassen som ligger foran katedralen Notre-Dame på Île de la Cité i Paris i Frankrike. Betegnelsen «parvis» brukes om en plass, det vil si et ubebygd område, foran og rundt et kirkebygg.
Plassen het place du Parvis-Notre-Dame frem til 2006, da navnet ble endret til ære for Pave Johannes Paul II som døde i 2005. Endringen genererte kontroverser.
Notre-Dames parvis var opprinnelig betydelig mindre, og dens nåværende form går tilbake til de omfattende byfornyingsplanene som ble utarbeidet av Baron Haussmann under Det andre franske keiserdømme.
Plassen er også stedet for Frankrikes Kilometre zero (nullpunkt eller sentrum av nasjonen), som er markert med en stein i bakken.
Volvo FM

FM er en mellomstor frambygd lastebil i Volvos modellprogram. FM ble lansert i 1998.  FM står for Front Medium, og fantes tidligere i variantene, FM7, FM9 og FM12. men de senere årene har Volvo sluttet å produsere 7, 9 og 12-liters motorer, nå leveres FM med 11 og 13 liters motor,
D11C motoren har: 330, 370, 410 og 450 HK. 
D13C mororen har: 380, 420, 460 og 500 HK 
Modellen produseres i Volvo Lastvagnars fabrikk i Tuve, Sverige og Gent, Belgia, samt i Volvo Trucks monteringsanlegg rundt i verden. Selve førerhuset produseres i Volvos fabrikk i Umeå, Sverige.
Kysthospitalet

Kysthospitalet eller Spesialsykehuset for rehabilitering er et norsk sykehus i Stavern, Vestfold fylke. Det ble oppført i 1892 som spesialsykehus for barn med tuberkuloseformen skrofulose og utvidet i 1900 med isolasjonshus for smittefarlige pasienter. 
Etter hvert som tuberkulose gikk tilbake utover på 1900-tallet, ble sykehuset åpnet også for andre pasientgrupper, og etter den andre verdenskrig har hovedvekten ligget på ortopedi og rehabilitering. Det ble i 1965 en del av Sophies Minde i Oslo og er senere omorganisert flere ganger. Kysthospitalet har vært fylkeskommunalt siden 1989, under navnet Spesialsykehuset for rehabilitering (SSR). Det ble ved sykehusreformen i 2002 sammenslått med Kongsgård sykehus (Spesialsykehuset for Rehabilitering i Kristiansand) til et eget helseforetak, fra 2003 til en enhet under Rikshospitalet.
Nacala

Industri

Nacala har en av tre sementfabrikker i Mosambik.

Transport

Nacala er endestasjon for Nacalabanen som er koblet til Central East African Railway (CEAR) i Malawi. Jernbanen ble i 2008 solgt til en gruppe private investorer. Havnen i Nacala er en viktig for nabolandet Malawi som selv ikke har noe kystlinje. I tillegg har Nacala en flyplass.
Alt blir klart og betydelig

Alt blir klart og betydelig er Jonathan Safran Foers debutroman, publisert i 2002. Den ble også spilt film i 2005.
Boka er historien om den unge ukraineren Aleksandr, som skal være tolk for amerikaneren Jonathan Safran Foer på en reise tilbake i historien. Foer vil lete opp landsbyen som hans jødiske bestefar kom fra, en landsby som ble jevnet med jorden av nazistene i 1942.
Romanen består av to hovedhistorier. Den ene er Aleksandrs beskrivelse av reisen, der hans blinde bestefar er hanket inn som sjåfør. Den andre er Jonathans forsøk på å skrive sine forfedres historie, med begynnelse i 1791.
Foer skildrer jødisk tradisjon og folklore, han benytter dagbøker, drømmenedtegnelser og lister til å gripe virkeligheten. Det nedskrevne og fortolkningen av tekst står sentralt i jødisk tradisjon, og blir viktige elementer også i romanen.
Shaftesbury

Historie

Shaftesburys skrevne historie begynner i angelsaksisk tid, men den ble grunnlagt tidligere. En del identifiserer den med den keltiske byen Caer Palladur. Alfred den store grunnla en befestet by (burgh) på stedet i 880 for å forsvare området mot danene. Han grunnla sammen med datteren Ethelgiva Shaftesbury Abbey i 888, noe som økte byens prestisje. Det ble etterhvert det rikeste kloster for benediktinernonner i England. Athelstan grunnla tre kongelige myntverksteder, som slo mynt med byens navn.
Kong Knut den store døde der i 1035. I samme århundre nevnes den i Domesday Book (1086) som Scaepterbyrg. Den var da eid dels av kronen og dels av klosteret. Edvard Martyren ble gravlagt i klosteret, som derfor tiltrakk seg pilegrimer fra alle deler av landet.
I 1240 besøkte kardinal Otto, som legat for Gregor IX, klosteret og bekreftet charteret fra 1191. I 1260 fikk byen rett til å holde marked, og i 1392 ga Richard II tillatelse til å ha to markeder for forskjellige dager hver uke. Innen 1340 hadde vervet som borgermester blitt et viktig embete, og den som ble valgt ble innsatt av abbedissens forvalter.
Den siste abbedissen, Elizabeth Zouche, signerte en overgivelse i 1539, da klostervesenet ble oppløst i forbindelse med reformasjonen. Klosteret ble revet og dets eiendommer ble solgt.
Fra 1296 til 1832 valgte Shaftesbury to parlamentsmedlemmer. I reformloven av 1832 ble dette redusert til én, og i 1884 ble valgkretsen innlemmet i et større område.
Under borgerkrigen var borgerne for det meste tilhengere av parlamentarikerne, men rojalistene kontrollerte byen. Wardour Castle ble erobret av parlamentarikerne i 1643, og i august 1645 ble byen omringet. Den var da et sentrum for Clubmen. Disse ble arrestert og stilt for retten i Sherborne. Under Monmouthopprøret i 1685 tok ikke borgere side.
De fleste av de gamle bygningene har gått tapt, mange av dem gjennom byplanlegging. Blant annet ble de gamle laugshallene revet for å gi plass til en bredere hovedgate; et nytt rådhus ble reist i 1827.
På 1700- og 1800-tallet var knappemakeri og veving viktigste næringsveier. Knappeindustrien falt snart bort på grunn av mekanisering, noe som førte til arbeidsløshet og emigrasjon.
Da fem gamle hovedveier møttes ved Shaftesbury, var det god handel med transportvogner. Da jernbanen kom, ble den lagt utenom byen, noe som første til at den stagnerte.
Gjødselmygg

Utseende

Alle gjødselmygg er små insekter, ingen overstiger 4 mm i lengde. De fleste artene er svarte eller mørkebrune, lite hårete og glinsende. 
Hodet er lite og avrundet. Fasettøynene møtes i en bro over antennene. Antennene er korte, uten lange hår, og består av 7-12 ledd, det ytterste leddet er vanligvis betydelig lengre enn de andre. Kroppen (Thorax) er lang og smal. Vingene er avrundede, med ganske få vingeårer. De fremste vingeårene er mørke, de bakerste vanligvis fargeløse. Beina er nokså korte og kraftige. Bakkroppen er sylindrisk, og hannenes kjønnsorganer er asymmetriske og komplisert oppbygd. 
Larvene er spoleformede, noe flattrykte, uten bein men med en tydelig hodekapsel. De lever av råtnende materiale av ulike typer, noen også i gjødsel.

Levevis

Larvene utvikler seg i råtnende, organisk materiale på landjorda, særlig i møkk. Fordi de er så små, blir disse myggene ofte oversett, tross i at noen arter er ganske vanlige. Av og til kan de forekomme i store mengder. Scatopse notata er ofte meget tallrik rundt utedoer, gjøselkjellere og lignende. Noen arter, for eksempel Apiloscatopse subgracilis, kan påtreffes i store mengder på blomster av skjermplanter.
On the Banks of the Wabash, Far Away

Tilpasninger

En folkesangtilpasning av sangen om den spansk-amerikanske krigen ble skrevet i 1898 av Andrew B. Sterling. Teksten bestod av et vers som sørget over den døde fra eksplosjonen på USS «Maine», det andre verset håpet å unngå innkallelse og det tredje verset kritiserte og latterliggjorde krigen. Sangens refreng uttrykte sorg over de soldatene som måtte okkupere Havanna og de som døde i krigen. Howland, Haviland & Co. publiserte sangen, krediterte Sterling for teksten og betalte Dresser royalties for bruk av melodien.
I 1914 skrev Karl-Ewert (Karl-Ewert Christenson) en svensk tekst. Han ga den tittelen «Barndomshemmet». Den svenske teksten handlet om utvandringen fra Sverige til USA og ble gjort populær av revystjernen Ernst Rolf. «Barndomshemmet» ble én av hans første hits.
The Tigers spilte inn en shadowsversjon. Den ble utgitt på singlen Polydor NH 10922 i 1962.
En versjon fra 1970, fremført av Dan Eriksson, lå som nummer én på Svensktoppen.

Norske versjoner

Magnus Brostrup Landstad har skrevet en norsk tekst. En annen norsk tekst bygger på Karl-Ewerts svenske. Begge norske titler er «Barndomshjemmet».
West Caribbean Airways

West Caribbean Airways var et colombiansk flyselskap med hovedkvarter i Medellín. De opererte mest regionale innenriks flyruter i Colombia, samt noen internasjonale flyruter. Selskapet ble grunnlagt i 1998 og startet flyvninger i 1999. Alle selskapets fly ble satt på bakken etter en alvorlig ulykke i august 2005, hvor 160 mennesker omkom (se under).
Drammeglass

Et drammeglass er et lite drikkeglass, beregnet til å inneholde en brennevinsdram. De fleste drammeglass har stett, men det forekommer også drammeglass med form som små beger eller tønner.
Størrelsen på en dram har variert gjennom årene, og fra land til land, og glassene tilsvarende. Eldre drammeglass rommer gjerne fra  ca. 3 til 6 cl. Standardmål for en dram i Norge er i dag 2 cl. Drammeglass finnes også til doble drammer – og som 5 cl. Glass som er større enn det, er oftest beregnet på likører eller finere hetviner, selv om unntak finnes.
Formen på et drammeglass kan variere. Enkelte ganger er det et designspørsmål – andre ganger mener ekspertisen at der er grunner for en spesiell fasong. Kjent i så måte er diskusjonen om hva glass som bør brukes til brun akevitt. Cognac er utenom, siden alle serveringsforslag går ut på store glass uansett mengde innhold.
Om drammeglass med bolleform brukes betegnelsen tumling.